5 Redes Hoekom Ons Gewig Optel | Manna Health
Die grootste rede vir gewigstoename is omdat ons meer kalorieë inneem as wat ons verbrand.
Maar ekstra kalorieë is nie die enigste oorsaak van gewigstoename nie…
Kom ons kyk na 5 ander redes wat kan veroorsaak dat mens ekstra gewig ronddra – sonder dat mens dit besef…
As 'n mens te min slaap inkry, of nie 'n goeie nagrus kry nie, kan dit 'n direkte rede wees vir gewigstoename. Indien jy konstant moeg, sonder energie, en maklik geïrriteerd voel, moet jy dalk bietjie kyk na jou slaapgewoontes.
Die beste ding om te doen is om in 'n roetine te kom waar jy elke aand dieselfde tyd gaan slaap, en dieselfde tyd elke oggend opstaan.
Wanneer jy nie genoeg slaap inkry nie, kan die volgende dag baie stresvol wees…
Stres-eet is nooit die antwoord vir jou probleme nie. Ongelukig is dit deel van ons menswees om iets suiker-gelaai te gryp en dit te verorber wanneer ons begin stres.
Wanneer ons stresvlakke styg, stel die liggaam die hormoon "cortisol" vry. Dit kan ons skildklier en brein affekteer, wat dan die metabolisme vertraag.
'n Goeie manier om hierdie gewoonte te bekamp is om te knibbel aan iets gesonds wanneer jy voel dat jy begin stres. Dinge soos wortels en selfery is goeie lae-kalorie snacks.
Hoë stresvlakke is dikwels een van die redes om medikasie te neem…
Sekere soorte medikasie kan die rede wees hoekom jy net nie daardie laaste paar kilogram kan afskud nie. Kyk veral na medikasie soos die wat voorgeskryf of aanbeveel word vir: Depressie, stuipe, bloeddruk, en migraine.
Ander medikasie wat kan verhoed dat jy gewig verloor is hormoonvervangingsterapie, steroïede, en orale voorbehoedmiddels.
Maar soms is dit nie die medikasie se skuld nie, maar eerder 'n onderliggende mediese toestand…
Hipotireose is een van die mees algemene mediese oorsake van gewigstoename. Dit is wanneer die skildklier nie genoeg sklidklierhormone kan produseer nie. Dit vertraag dan die metabolisme, wat gewigsverlies baie moeiliker maak.
So gepraat van hormone – menopouse is ook natuurlik 'n groot rolspeler as dit kom by gewig wat net nie wil verloor word nie…
Jy hoef vir geen vrou nog eers te probeer vertel oor menopouse en gewigstoename nie! Dit is hoofsaaklik as gevolg van 'n afname in die hormoon genaamd estrogeen.
Die gevolg is dan dat vrouens begin gewig optel, veral in om die middel. Dit, tesame met al die ander simptome van menopouse, kan soms moeilik wees om te hanteer.
Maar gelukkig is daar maniere waarop jy weer kan beheer vat van jou gewig…
Om gewig te verloor, en seker te maak dit bly weg, moet jy begin met 'n goeie, gebalanseerde dieët soos die gratis Manna Dieët e-boek. Saam met dit stel ons voor dat jy die Manna Blood Sugar Support neem saam met etes. Dit werk saam met die kos wat jy eet deur die suiker in die kos stadig vry te stel in die liggaam. Dit beteken dit word nie so vinnig opgeneem nie, wat dan verder beteken dat bloedsuiker vlakke meer stabiel bly. Sodra bloedsuiker vlakke stabiel is, dan word mens nie so vinnig honger nie, en het mens volhoubare energie oor 'n langer tydperk.
So wat kan ons doen om NIE gewig op te tel nie?
Kits-diëte is NIE die pad om te volg nie. En mens kan nie verwag om net rond te sit en kalorieë te verbrand nie. En daar is ook nie 'n wonder-pil wat al die vet laat wegsmelt nie – alhoewel daar 'n paar aanvullings is wat dit darem baie makliker maak!
So hoe maak mens?
Al wat die maniere waarop jy kan oefen beperk is jou verbeelding
Category: Gewigverlies, NuusBy admin April 2, 2019
PreviousPrevious post:Foods to Treat Insulin ResistanceNextNext post:Why Constant Thirst Could Mean Diabetes